Taisyklių ir kiti vartojami sutrumpinimai:
VP administravimo taisyklės - Vietos projektų, įgyvendinamų bendruomenių inicijuotos vietos plėtros būdu, administravimo taisyklės, patvirtintos Lietuvos Respublikos žemės ūkio ministro 2023 m. rugpjūčio 4 d. įsakymu Nr. 3D-528 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“.
Administravimo taisyklės - Lietuvos žemės ūkio ir kaimo plėtros 2023–2027 metų strateginio plano administravimo taisyklės, patvirtintos Lietuvos Respublikos žemės ūkio ministro 2023 m. vasario 24 d. įsakymu Nr. 3D-102 „Dėl Lietuvos žemės ūkio ir kaimo plėtros 2023–2027 metų strateginio plano administravimo taisyklių patvirtinimo“.
VPS įgyvendinimo taisyklės - Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklės, patvirtintos Lietuvos Respublikos žemės ūkio ministro 2023 m. sausio 6 d. įsakymu Nr. 3D-4 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių patvirtinimo“.
Gairės - Socialinio ir bendruomeninio verslo vykdymo bei viešųjų paslaugų perdavimo projektų, pateiktų pagal Lietuvos  žemės ūkio ir kaimo plėtros 2023–2027 metų strateginio plano intervencines priemones, gairės, patvirtintos Lietuvos Respublikos žemės ūkio ministro 2023 m. lapkričio 13 d. įsakymu Nr. 3D-736 „Dėl Socialinio ir bendruomeninio verslo vykdymo bei viešųjų paslaugų perdavimo Socialinio ir bendruomeninio verslo vykdymo bei viešųjų paslaugų perdavimo projektų, pateiktų pagal Lietuvos žemės ūkio ir kaimo plėtros 2023–2027 metų strateginio plano intervencines priemones, gairių patvirtinimo“.
Darbo vietos sukūrimo ir išlaikymo metodika – Projektų, įgyvendinamų pagal Lietuvos žemės ūkio ir kaimo plėtros 2023-2027 metų strateginio plano intervencines priemones, rodiklio „Naujos darbo vietos sukūrimas ir išlaikymas“ pasiekimo vertinimo metodika, patvirtinta Lietuvos Respublikos žemės ūkio ministro sausio 26 d. įsakymu Nr. 3D-38 „Dėl projektų, įgyvendinamų pagal Lietuvos žemės ūkio ir kaimo plėtros 2023-2027 metų strateginio plano intervencines priemones, rodiklio „Naujos darbo vietos sukūrimas ir išlaikymas“ pasiekimo vertinimo metodika“ patvirtinimo“.
VVG-Vietos veiklos grupė.
	Eil. Nr.
	Klausimas
	Atsakymas 

	1. 
	Ar vietos projektuose gali būti finansuojami ekskavatoriai, frontaliniai krautuvai ir elektriniai dviračiai? 
	I. VP administravimo taisyklėse numatyta: 26.1. naujų transporto priemonių, apibrėžtų Lietuvos Respublikos saugaus eismo automobilių keliais įstatyme, įsigijimas yra tinkamos finansuoti išlaidos tik tuo atveju, jeigu: 1. vietos projekto pagrindinė planuojama veikla – pavėžėjimo paslaugos teikimas socialiai pažeidžiamiems ir socialiai atskirtiems asmenims, gyvenantiems VVG teritorijoje. Vadovaujantis Motorinių transporto priemonių ir jų priekabų kategorijų ir klasių pagal konstrukciją reikalavimais, patvirtintais Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“ tinkama finansuoti M kategorijos M1 klasės bazinės komplektacijos transporto priemonė keleiviams vežti, turinti 8 sėdimas vietas keleiviams ir 1 sėdimą vietą vairuotojui ir (arba) pritaikyta neįgaliųjų vežimėliui, įskaitant M1 klasės bazinės komplektacijos elektromobilius, kaip nurodyta Lietuvos Respublikos alternatyviųjų degalų įstatyme, arba hibridinius automobilius, kuriuose bent vienas iš degalų šaltinių yra elektra, ir automobilius, varomus kitais alternatyviaisiais degalais, kurie pagaminti iš atsinaujinančių energijos išteklių. Socialiai pažeidžiamais asmenimis laikomi asmenys (šeimos), kurie yra jautresni socialiniams, ekonominiams iššūkiams, rizikoms ir turi mažiau išteklių su jais sėkmingai susidoroti. Socialiai pažeidžiami asmenys gali tuo pačiu metu būti laikomi ir socialinę riziką patiriančiais, ir socialinę atskirtį patiriančiais asmenimis. Socialinę atskirtį patiriančiais asmenimis laikomi asmenys (šeimos), kurie dėl tam tikrų priežasčių yra atskirti nuo įvairių visuomenės gyvenimo sričių. Socialinę atskirtį patiriantys asmenys gali tuo pačiu metu būti laikomi ir socialinę riziką patiriančiais, ir socialiai pažeidžiamais asmenimis. Socialinę riziką patiriančiais asmenimis laikomi asmenys (šeimos), veikiami veiksnių ir aplinkybių, dėl kurių šie asmenys (šeimos) patiria socialinę atskirtį ar yra pavojus ją patirti: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas; psichologinė, fizinė ar seksualinė prievarta; smurtas; išnaudojimas prekybai žmonėmis; įsitraukimas ar polinkis įsitraukti į nusikalstamą veiklą; piktnaudžiavimas alkoholiu, narkotinėmis ar psichotropinėmis medžiagomis; priklausomybė nuo alkoholio, narkotinių, psichotropinių medžiagų, azartinių lošimų; elgetavimas, valkatavimas ar benamystė; motyvacijos dalyvauti darbo rinkoje stoka ar nebuvimas. Socialinę riziką patiriantys asmenys gali tuo pačiu metu būti laikomi ir socialinę atskirtį patiriančiais, ir socialiai pažeidžiamais asmenimis;

2. vietos projekto pagrindinė planuojama veikla – mobili prekyba ir (arba) mobilių paslaugų teikimas. Tinkama finansuoti N (N1 klasės) ir O kategorijos bazinės komplektacijos transporto priemonės, kroviniams vežti, kai kabinoje (salone) yra ne daugiau kaip 2 arba 3 sėdimosios vietos  arba 2 eilės sėdynių, krovinių skyrius, atskirtas stacionaria pertvara ir jame nėra langų ir kai ji neatsiejamai susijusi su versle numatytomis teikti paslaugomis, įskaitant N1 klasės bazinės komplektacijos elektromobilius, kaip nurodyta Lietuvos Respublikos alternatyviųjų degalų įstatyme, arba hibridinius automobilius, kuriuose bent vienas iš degalų šaltinių yra elektra, ir automobilius, varomus kitais alternatyviaisiais degalais, kurie pagaminti iš atsinaujinančių energijos išteklių;

3. ratiniai traktoriai, kurių variklio galia neviršija 60 kW;

4. rekreacijai, sportui ar poilsiui skirtos fizine jėga varomos transporto priemonės;

II. Lietuvos Respublikos saugaus eismo automobilių keliais įstatymo 1 str. 74 p. numatyta: Transporto priemonė – priemonė žmonėms ir (arba) kroviniams, taip pat ant jos sumontuotai stacionariai įrangai vežti. Ši sąvoka taip pat apima traktorius ir savaeiges mašinas ir eismui ne keliais skirtas transporto priemones. 

III. Traktorių, savaeigių ir žemės ūkio mašinų ir jų priekabų registravimo taisyklių patvirtintų LR žemės ūkio ministro 2006 m. spalio 2 d. įsakymu Nr. 3D-384 2 ir 3 p. išvardintos traktorių, savaeigių mašinų ir kitų transporto priemonių rūšys. 

Taigi, vadovaujantis teisės akto nuostatomis, pagal VP administravimo taisykles tinkamos finansuoti transporto priemonės yra šios: 
· M1 ir N1 klases  bazinės komplektacijos transporto priemonės, 
· O kategorijos priekabos ir puspriekabės; 
· ratiniai traktoriai (iki 60kW) 
· tik fizine galia varomos rekreacijai, sportui ar poilsiui skirtos transporto priemonės (pvz. paprasti (be jo papildomo variklio) dviračiai, valtys, baidarės ir pan.).
Kitos transporto priemonės atitinkančios transporto priemonės apibrėžimą nėra tinkamos finansuoti.

Klausime išvardytos transporto priemonės (ekskavatorius, frontaliniai krautuvai ar elektriniai dviračiai) nėra tinkamos finansuoti. 

	2. 
	Ar įgyvendinant vietos projektus tinkamos finansuoti išlaidos turi atitikti žaliesiems pirkimams taikomus reikalavimus.  
	Taip. Reikalavimas numatytas  Administravimo taisyklių 114.2 papunktyje,  su paramos paraiška pateiktą mažiausios kainos komercinį pasiūlymą, kuriame numatyti minimalūs žaliesiems pirkimams taikomi aplinkos apsaugos kriterijai ir užtikrinta investicijų atitiktis žaliųjų pirkimų reikalavimams kaip tai numatyta Pirkimo taisyklių 41–42 punktuose, paramos paraiškos vertinimo metu Mokėjimo agentūra pripažįsta tinkamu, jame nurodytas kainas pripažįsta neviršijančiomis atitinkamų prekių, paslaugų, darbų vidutinių rinkos kainų.<...>;

Taigi, tiek vykdomi pirkimai, tiek su paramos paraiška teikiami mažiausios kainos komerciniai pasiūlymai (kai pirkimai nevykdomi) turi atitikti žaliesiems pirkimams taikomus reikalavimus. 


	3. 
	 Kokias užbaigto projekto ataskaitas turiu teikti, jei projekto kontrolės laikotarpis baigiasi 2026-02-15 d. 
	
Jei projekto kontrolės laikotarpis baigiasi 2026-02-15, paskutinė užbaigto projekto ataskaita teikiama Agentūrai už 2025 m. iki 2026-05-01 d. Agentūra įvertinusi pateiktą metinę ataskaitą iki 2026-12-31 d. informuoja pareiškėją apie vertinimo rezultatus. Atkreipiame dėmesį, kad už 2026-01-01–2026-02-15 laikotarpį metinės ataskaitos teikti nereikia.

1. Projekto kontrolės laikotarpis - trejų metų laikotarpis nuo paskutinio paramos išmokėjimo dienos, per kurį tikrinama, kaip paramos gavėjas laikosi paramos paraiškoje ir (arba) paramos sutartyje nustatytų įsipareigojimų (Administravimo taisyklių 4.21 p.).
2. Kiekvienais kontrolės laikotarpio metais iki gegužės 1 d. Paramos gavėjas, Mokėjimo agentūrai teikia užbaigto projekto metinę ataskaitą (Administravimo taisyklių 177 p.).
3. projekto ataskaitos Mokėjimo agentūrai turi būti pateiktos naudojantis ŽŪMIS portalo interneto prieiga, kurios adresas https://zumis.lt. Pridedami dokumentai turi būti elektroninės formos (neužpildžius elektroninės formos ŽŪMIS portale, o projekto ataskaitą pateikus nuskenuotą, naudojantis ŽŪMIS portalu, projekto ataskaita nepriimama) (Administravimo taisyklių 177 p.).
4. Užbaigto projekto metinė ataskaita turi būti įvertinta Mokėjimo agentūros nustatyta tvarka iki einamųjų metų gruodžio 31 d. (Administravimo taisyklių 176 p.).
5. Paramos gavėjas neteikia Metinės ataskaitos už tuos kalendorinius metus, kuriais baigiasi projekto priežiūra, tačiau prisiimti įsipareigojimai yra tikrinami iki kontrolės laikotarpio pabaigos. Tokiu atveju administratorius vertina paramos gavėjo įsipareigojimus bei rodiklius, vadovaudamasis visais prieinamais registrais ir paramos gavėjo pateiktais dokumentais po Mokėjimo agentūros paklausimo (jeigu dokumentai reikalingi tikrinant įsipareigojimus).
6. Tais atvejais, kai projekto kontrolės laikas baigiasi ankščiau nei paskutinės Metinės ataskaitos pateikimo terminas, raštas dėl projekto kontrolės pabaigos siunčiamas tik po Metinės ataskaitos įvertinimo.


	4. 
	Ar įgyvendinant veiklos projektus galimos investicijos į materialius (išliekamąją vertę) turinčius objektus, pvz. skulptūros sukūrimas.  
	VPS įgyvendinimo taisyklių 21.1.3.2. p. numatytas iki 90 proc. tinkamų finansuoti išlaidų, kai vietos projektas yra veiklos arba mokymų. Vietos veiklos projektu laikomas toks vietos projektas, kurio galutinis rezultatas pats savaime nėra materialusis turtas. Esmė yra pats projektas, o ne nuolatinė veikla;
Veiklos projektų rezultatu gali būti sukurtas išliekamąją vertę turintis turtas (pvz. skulptūra, įrengtas gėlynas, sutvarkytas parkas ir pan.).  Veiklos projekto rezultatu,  išliekamąją vertę turintis turtas, NEGALI BŪTI sukuriamas samdomų asmenų pagalba ar nuperkamas kaip daiktas ar paslauga,  jis TURI BŪTI KURIAMAS veiklos projekte sutelktų žmonių pastangomis. Esmė yra pats projektas, ką žmonės jame veikia. Vietos projektuose gali dalyvauti moderatorius / moderatoriai, kurie padeda įgyvendinti veiklas.  Svarbu, kad sukurtas išliekamąją vertę turintis turtas  NEGALI būti naudojamas nuolatinėmis veikloms vykdyti. 

Taigi, atsakant į pateiktą klausimą, veiklos projekto metu gali būti sukurta skulptūra, tačiau ji NETURI būti sukurta sumokant skulptoriui atlyginimą už jos sukūrimą. Skulptūra turi būti kuriama veiklos projekte (pvz. dirbtuvėse) dalyvaujančių asmenių pastangomis. Skulptorius projekte gali būti kaip moderatorius, bet ne pagrindinis kūrėjas. Taigi, tokios projekto tinkamos finansuoti išlaidos galėtų būti (medžiagos reikalingos skulptūrai kurti, dirbtuvės skulptūros idėjai kurti bei atrinkti, moderatoriaus paslaugos ir pan.)


	      5.
	Jei įmonė yra nusimačiusi pirkti pvz. 20 val. konsultacijų, susijusių su verslo plano įgyvendinimu, paslaugų, ar yra laikoma tinkama, jei įmonė pateikia Print Screen iš 3 skirtingų verslo planų rengimo / projektų administravimo paslaugas  teikiančių įmonių tinklapių, kuriuose aiškiai nurodyta šių įmonių teikiamų paslaugų 1 valandos įkainiai, o planuojamas 20 val. konsultacijų bendra kaina apskaičiuojama pagal mažiausią oficialiai pateikiamą įkainį už valandą vienos iš šių įmonių?

	VP administravimo taisyklių tinkamų finansuoti vietos projektų išlaidų kategorijų 26.4 papunktyje  viena iš nuostatų yra nurodoma, kad bendrosios išlaidos, susijusios su atlyginimu konsultantams, už konsultacijas vietos projekto paraiškos ir (arba) verslo plano, veiklos aprašo rengimu ir (arba) įgyvendinimu, turi būti pagrįstos, nustatant vienos valandos kainos atitiktį vidutinėms rinkos kainoms ir jų skaičių būtinoms konsultacijoms suteikti (grindžiant valandų skaičių būtina detaliai nurodyti, pagal konsultacijų turinį).  Pagal  pateiktą situaciją, 
jeigu 3 skirtingų paslaugų teikėjų interneto svetainėse yra aiškiai ir oficialiai nurodyti palyginamų konsultavimo paslaugų valandiniai įkainiai, o planuojama išlaidų suma apskaičiuojama pagal mažiausią viešai skelbiamą įkainį, toks išlaidų pagrindimas gali būti laikomas tinkamu. Svarbu, kad pateikta informacija leistų nustatyti, jog lyginamos tos pačios arba lygiavertės paslaugos, o apskaičiuota bendra kaina atitinka planuojamą įsigyti paslaugų apimtį


	      6.
	Teikta paraiška pagal VVG priemonę „Socialinę atskirtį kaime mažinančios bendruomeninės veiklos skatinimas“. Norima apie 30 kaimo socialinės atskirties, senjorų ir neįgaliems gyventojams surengti stovyklą, kurioje bus sveikos gyvensenos mokymai, rytinės mankštos, pamokos baseine, vaikščiojimas šiaurinėmis lazdomis, sveiko maisto gaminimas, žolelių edukacija, jėgos užsiėmimai. Šiam projektui vykdyti VVG teritorijoje nėra tinkamos vietos, todėl norima vykdyti stovyklas  kitos VVG teritorijoje.  Ar galima vykdyti projektą ne kvietimą skelbusios  VVG teritorijoje?.

	
Taip, galima. Vadovaujantis VP administravimo taisyklių 20.5.5 papunkčiu, vietos projektas gali būti įgyvendinamas VVG  teritorijoje ir (arba) kitų Lietuvos Respublikos savivaldybių teritorijose, jeigu tai yra mokymų arba veiklos vietos projektas. Todėl tuo atveju, kai projektas skirtas stovyklai, mokymams, edukacijoms ar kitoms veikloms organizuoti, jis gali būti vykdomas ir ne kvietimą paskelbusios VVG teritorijoje, jeigu tokia vieta yra būtina projekto veikloms įgyvendinti ir tai yra tinkamai pagrįsta paraiškoje.


	       7.
	Planuojama teikti paraišką Vietos veiklos grupei pagal 2023-2027 metų strategijos priemonę. Paraišką teiktų fizinis asmuo, veiklą vykdantis pagal verslo liudijimą ir daugiau kaip 12 mėnesių gaunantis nepertraukiamai pajamas tik už turto nuomą. Taip pat tas pats fizinis asmuo turi individualios veiklos pažymą, kurioje nurodyta veiklos rūšis - žemės ūkio veikla. Paraiška būtų teikiama veiklai "Restoranų ir pagaminto valgio tiekimo veikla", kuri iki šiol nei pagal verslo liudijimą, nei pagal individualios veiklos pažymą nebuvo vykdyta. Prašau atsakyti, ar tai naujas ūkio subjektas, ir ar jis gali teikti paraišką pagal VPS priemonę "Ne žemės ūkio verslo pradžia"?

	Ne, toks fizinis asmuo nauju ūkio subjektu nelaikytinas. Iš pateiktų aplinkybių matyti, kad asmuo jau vykdo ekonominę veiklą: daugiau kaip 12 mėnesių gauna pajamas iš turto nuomos pagal verslo liudijimą. Tai reiškia, kad pareiškėjas jau nėra veiklos nepradėjęs asmuo. Vien tai, kad paraiškoje planuojama nauja veiklos rūšis – „Restoranų ir pagaminto valgio tiekimo veikla“, kuri iki šiol nebuvo vykdyta, savaime nesukuria naujo ūkio subjekto statuso; tai labiau reiškia naują veiklą jau egzistuojančio subjekto rėmuose. Norėtume atkreipti dėmesį, kad VP administravimo taisyklių 20.6.4 papunktis naują ūkio subjektą apibrėžia-paramos paraiškos pateikimo metais arba ataskaitiniais metais įsteigtas privatus juridinis asmuo  (taikoma, kai parašką teikia juridinis asmuo) arba fizinis asmuo, 12 mėnesių iki paraiškos pateikimo dienos nevykdęs jokios ne žemės ūkio ekonominės veiklos arba per nurodytą laikotarpį vykdęs ją mažiau kaip 30 kalendorinių dienų, neatsižvelgiant į tai, ar buvo gauta pajamų, ar ne (taikoma fiziniams asmenims)


	8.
	Pareiškėjas pateikė paraišką pagal Lietuvos kaimo plėtros 2023– 2027 metų strateginio plano priemonę „Bendruomenių inicijuota vietos plėtra (LEADER)“.  Pareiškėjas paraiškoje numatė darbo vietos sau kūrimą pagal individualios veiklos pažymą. Pareiškėjas dėl techninės klaidos individualią veiklą įregistravo prieš teikdamas paraišką, nes manė, kad jis privalo tai įregistruoti ir teikti paraišką , kaip individualios veiklos vykdytojas. Pagal individualią veiklą pareiškėjas veiklos nevykdo  vykdyti, negavo jokių pajamų ( iki paraiškos įgyvendinimo pabaigos):
 Ar pareiškėjas gali įgyvendinęs vietos projektą susikurti darbo vietą sau pagal individualios veiklos pažymą?

	Ne. Vadovaujantis Darbo vietos sukūrimo ir išlaikymo metodikos  7.4 papunkčio nuostatomis. nauja darbo vieta turi būti sukurta po paraiškos pateikimo iki projekto įgyvendinimo pabaigos, t. y. ne vėliau kaip paskutinio mokėjimo prašymo pateikimo dieną turi būti pateikti naujos darbo vietos sukūrimo įrodymai. Todėl, jeigu individuali veikla buvo įregistruota iki paraiškos pateikimo, tokia darbo vieta nebūtų laikoma naujai sukurta pagal metodikos reikalavimus, net jei veikla faktiškai dar nebuvo vykdoma ir pajamų nebuvo gauta.


	       9.
	Planuojame projektą ir svarstome su savo VšĮ apie paraiškos teikimą pagal kvietimą "Tvarus socialinis verslas". Pagrindines lėšas norėtume kreipti į infrastuktūros (konkrečiai patalpų) sukūrimą/statymą. Aiškinomės su vietos VVG, jog norint pradėti naują statybą (kas ir būtų daroma mūsų atveju) sklypas turi priklausyti pareiškėjui, o panaudos/ nuomos sutartis su sklypo savininku būtų galima tik tuo atveju, jei būtų statomi laikini pastatai. Tad du su tuo susiję klausimai:
- kas yra laikoma laikinaisiais pastatais? ar modulinis namelis yra laikomas tokiu?
- jei statysime ne laikiną pastatą ir sklypas nuosavybės teise priklausys pareiškėjui - ar sklypas būtinai turi priklausyti nuosavybės teise tiesiogiai VŠĮ ar savininkas galėtų būtų fizinis asmuo esantis VŠĮ dalininku (priklauso > 50%) ir tuo pačiu direktoriumi?

	Laikinas statinys – tai statinys, skirtas naudoti ribotą laiką, kuris gali būti išardytas ir perkeltas nekeičiant jo paskirties ir iš esmės nesumažinant vertės. Laikinas statinys apibrėžiamas kaip riboto naudojimo statinys (Civilinio kodekso 4.2 str.  ir 1.98 str. – ar objektas gali būti perkeltas neprarandant vertės (kilnojamas ar nekilnojamas daiktas).

Modulinis namelis gali būti: laikinas statinys, jei pastatomas be pamatų arba su pamatais, kurių konstrukcijos yra lengvai perkeliamos (pvz. poliniai pamatai (sraigtiniai), blokeliai, laikinos atramos ir pan.) naudojamas ribotą laiką ir  ne laikinas (nekilnojamasis statinys), jei turi pamatus, prijungtas prie inžinerinių tinklų kaip nuolatinis objektas, skirtas ilgalaikiam naudojimui.
Todėl vien pavadinimas „modulinis“ automatiškai nereiškia, kad tai laikinas statinys – vertinama pagal faktines savybes.

Be kita ko, norėtume pažymėti, kad svarbu įvertinti ir tai, ar laikinas, neregistruojamas pastatas pagal savo paskirtį ir teisinį statusą sudarys galimybes teisėtai vykdyti projekte numatytą veiklą bei gauti visus reikalingus leidimus.

Vadovaujantis VP administravimo taisyklių 20.15.3 papunkčio nuostatomis, jei statote ne laikiną statinį – sklypas turi būti valdomas nuosavybės teise. Sklypas priklausyti fiziniam asmeniui (VŠĮ dalininkui) negali.

Tuo pačiu atkreipiame dėmesį, kad jei dėl konkrečių pastatų klasifikavimo ir su tuo susijusių teisinių reikalavimų kyla papildomai klausimų, siūlytume kreiptis konsultacijos į Valstybinę teritorijų planavimo ir statybos inspekciją prie Aplinkos ministerijos adresu A. Vienuolio g. 8, 01104 Vilnius (nuo 2025 m. gruodžio 1 d. centrinės buveinės adresas bus adresu Kalvarijų g. 147, 08352, Vilniuje), tel. +370 (5) 207 3333  arba el. paštu info@vtpsi.lt.


	      10.
	Ar visi vienodą balų skaičių surinkę projektai pagal VVG kvietimus yra finansuojami? Jei lėšų neužtenka visiems, kaip nustatoma pirmumo tvarka, kai kvietime nėra numatyta antrojo prioritetinio vertinimo? 
	Vienodas balų skaičius nesukuria pareigos finansuoti visus projektus. Vadovaujantis Vietos projektų administravimo taisyklių 77 punktu, sprendimas priklauso nuo kvietimo biudžeto lėšų ir VVG priimtų sprendimų, tačiau atitinkami VVG sprendimai, vadovaujantis Taisyklėmis, taikomi visiems tą patį balų skaičių surinkusiems projektams vienodai.
Jeigu vienodą balų skaičių surinkusioms paraiškoms neužtenka kvietimo biudžeto lėšų, VVG gali sudaryti antrąjį prioritetinį sąrašą pagal antrinius atrankos kriterijus, tačiau tik tuo atveju, jeigu toks vertinimas buvo iš anksto numatytas kvietime. Jei VVG kvietime antriniai atrankos kriterijai nenumatyti bei antrinis prioritetinis sąrašas nesudaromas, sprendimai priimami vadovaujantis Vietos projektų administravimo taisyklių 77 punktu. Gali būti priimti sekantys sprendimai:
· sudaromas rezervinis projektų sąrašas (77.2 p.);
· skiriamos papildomos lėšos visiems vienodą balų skaičių surinkusiems projektams (77.3 p.);
· siūloma visiems vienodą balų skaičių surinkusiems pareiškėjams mažinti paramos sumą proporcingai (77.4 p.);
· arba visi projektai gali būti atmesti dėl lėšų trūkumo (77.5 p.).


	11.
	Ar projekte įsigyjant transporto priemones privaloma laikytis Aplinkos apsaugos kriterijų taikymo, vykdant žaliuosius pirkimus, tvarkos apraše numatytų reikalavimų? 
	Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011-06-28 įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Aprašas) numatytų reikalavimų taikymas priklauso ar paramos gavėjas yra perkančioji ar neperkančioji organizacija.
Jei paramos gavėjas yra perkančioji organizacija, įsigyjant transporto priemones privaloma laikytis Aprašo 1 priedo X skyriuje numatytų reikalavimų, t. y. nuo 2026-05-11 vykdomiems viešiesiems pirkimams taikomas CO2=0, išskyrus atvejus numatytus alternatyvių degalų įstatymo 15 str. 7 p.  11 d., t. y. jei transporto priemonės pritaikomos asmenų su negalia vežimėliams vežti ir sukonstruotoms arba specialiai pertvarkytoms taip, kad jose tilptų vienas ar daugiau asmenų su negalia vežimėliuose sėdinčių asmenų ir 15 str. 7 p.  16 d.,  atlikus rinkos tyrimą nustatoma, su numatytas parametrais tokios prekės rinkoje nėra.

Jei paramos gavėjas yra neperkančioji organizacija, įsigyjant transporto priemones ar kitas investicijas, ji gali vadovautis Aprašo 5 p., kuriame numatyta, kad vykdant neskelbiamas derybas, neskelbiamą mažos vertės pirkimą arba neperkančiųjų organizacijų pirkimus, minimalūs aplinkos apsaugos kriterijai taikomi pasirinktinai – pirkimo vykdytojas vykdo žaliąjį pirkimą vadovaudamasis bet kuriuo (-iais) tvarkos aprašo 4 punkto papunkčiu (-iais), neatsižvelgdamas, ar produktas įtrauktas į produktų sąrašą. Taigi, įsigyjant transporto priemonę neperkančioji organizacija neprivalo taikyti Aprašo 1 priedo X skyriuje nustatytų reikalavimų. Ji gali pasirinkti ir taikyti bet kurį iš 4 p. esančių kriterijų.

